Trondheim Metodistkirke

Trondheim Metodistkirke er en kirke fra 1925 i Trondheim. Kirken tilhører Metodistkirken og ligger i Trondheim sentrum på Lilletorvet/Cicignons plass. Menigheten har rundt 250 medlemmer.Metodistkirken er …. - Trondheim Metodistkirke. (Lest 20. januar 2017)

Kirken står på samme sted som den tidligere metodistkirken i byen stod. Dette var en trekirke som var møtelokale for Samemøtet i 1917, det første samiske landsmøtet som ble avholdt. I kirken blir dette markert ved at det ligger en samisk Bibel på alteret, samt at det er en plakett som omtaler møtet på kirkens yttervegg.Vi gratulerer samene med nasjonaldagen 6.februar! - Trondheim Metodistkirke. (Lest 20. januar 2017)

Under andre verdenskrig var det en hemmelig synagoge på loftet i den nåværende kirken. Synagogen i byen ble tatt av okkupasjonsmakten i 1941, og i 1941–1942 ble loftet i metodistkirken brukt som synagoge. Den jødiske menighetens toraruller og andre gjenstander ble gjemt på kirkeloftet under hele krigen, og returnert til den nyåpnede synagogen i 1947. I likhet med samemøtet i 1917, er den hemmelige synagogen markert med en minneplakett på veggenDA SYNAGOGEN SKJULTE SEG PÅ LOFTET! - Trondheim Metodistkirke. (Lest 20. januar 2017)

Kirkens altertavle viser Jesus i Getsemane, et mye brukt motiv i skandinaviske metodistkirker. Det ble malt av Oscar Marius Hokstad og Ole Teien og gitt i gave til kirken fra menighetens søndagsskole i 1929.ALTERTAVLEN HAR RUNDET 80! - Trondheim Metodistkirke. (Lest 20. januar 2017)

Metodistmenigheten i Trondheim ble stiftet i 1881, og det var da 25 medlemmer i menigheten.SPENNENDE HISTORIE - Trondheim Metodistkirke. (Lest 20. januar 2017) Menigheten hadde flere ulike lokaler før det første kirkebygget kom i 1895. Det var et ombygd bolighus som stod på samme sted som den nåværende kirken. Den første kirken ble flyttet fra tomten i 1924 for å gjøre plass for dagens kirke. Den ble bygget opp igjen på Øysand, og var der i bruk som bedehus i mange år før den ble revet. (Lest 21. januar 2017)

Den nye metodistkirken på Cicignons plass ble vigslet av biskop Edgar Blake  21. juni i 1925. Bygget hadde da kostet 186 907 kroner, noe som 90 år senere tilsvarte rundt 30 millioner kroner. Bygget var et av de første kirkebyggene i Norge i armert betong, og det siste bygget Metodistkirken reiste i Norge før andre verdenskrig.

Referanser

Eksterne lenker
 Metodistkirken i Trondheim
 Norske Kirkebygg – Trondheim metodistkirke


Kategori:Kirker i Trondheim
Kategori:Kulturminner i Trondheim
Kategori:Norske kirker fra 1925
Kategori:Midtbyen (Trondheim)